
APSTIPRINU

Neretas Jāņa Jaunsudrabiņa vidusskolas direktore

_____________________

Laima Grebska

2009. gada 31.augustā
Neretas Jāņa Jaunsudrabiņa vidusskolas izglītojamo mācību sasniegumu vērtēšanas kārtība                               5.-12.klasēs ar grozījumiem: 23.09.2013.
Redakcija uz 23.09.2013.
Neretas Jāņa Jaunsudrabiņa vidusskolas izglītojamo mācību sasniegumu vērtēšanas kārtība 5.-12.klasēs.
Izstrādāta saskaņā ar Izglītības likumu,                                                                                                                                Vispārējās Izglītības likumu,                                                                                                                                            Neretas Jāņa Jaunsudrabiņa vidusskolas  Nolikumu 
I.Vispārīgie noteikumi
1. Vērtēšana ir neatņemama izglītošanās procesa sastāvdaļa.

2. Neretas Jāņa Jaunsudrabiņa vidusskolā izglītojamo mācību sasniegumus vērtē saskaņā ar:
2.1.  Latvijas Republikas Izglītības likuma 32., 35., 51.pantu; 
2.2.  Latvijas Republikas Vispārējās Izglītības likuma 15., 16., 17., 19.pantu;
2.3. Latvijas Republikas Ministru kabineta 2013.gada 6.augusta noteikumiem Nr.530 „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”;
2.4. Latvijas Republikas Ministru kabineta 2012.gada 28.februāra noteikumiem Nr.149 „Noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi”;
2.5. Latvijas Republikas Ministru kabineta 2013. gada 21.maija noteikumiem Nr. 281 „Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”;
2.6.  Latvijas Republikas Ministru kabineta 2010.gada 6.aprīļa  noteikumiem Nr.334                                 „ Noteikumi par valsts pārbaudījumu norises kārtību”;
2.7.  Metodiskiem ieteikumiem vispārējās pamatizglītības iestādes pedagoģiskā procesa organizācijas dokumentu aizpildē;
2.8. Skolas nolikumu;
2.9. Skolas pedagoģiskās padomes lēmumiem.
II. Izglītojamo mācību sasniegumu vērtēšanas mērķis un uzdevumi
3. Izglītojamo mācību sasniegumu vērtēšanas mērķis ir objektīvs un profesionāls izglītojamā sasniegumu raksturojums, kas sekmē katra izglītojamā sabiedriskai un individuālai dzīvei nepieciešamo zināšanu un prasmju apguvi un izpratni par mācīšanās panākumiem.

4. Izglītojamo mācību sasniegumu vērtēšanas uzdevumi: 
4.1.  konstatēt katra izglītojamā sasniegumus un plānot turpmāko  darbu;
4.2.  veikt nepieciešamo mācību procesa korekciju izglītojamā mācību sasniegumu uzlabošanai;
4.3.  motivēt izglītojamos pilnveidot savus mācību sasniegumus,
4.4. sekmēt izglītojamo  līdzatbildību mācību rezultātu sasniegšanā;
4.5. veicināt pedagogu, izglītojamo un vecāku sadarbību.

III. Izglītojamo mācību sasniegumu vērtēšanas plānošana un vadība
5. Izglītības iestādes administrācijas darbība:
      5.1 . katra semestra sākumā, pamatojoties uz metodisko komisiju ieplānotajiem pārbaudes darbiem un ievērojot Ministru kabineta noteikumos noteikto valsts pārbaudes darbu laiku, saskaņo pārbaudes darbu grafiku konkrētajam semestrim;

      5.2. plāno nepieciešamos pasākumus pedagogu tālākizglītībā par vērtēšanas metodēm un vērtēšanā iegūtās informācijas izmantošanu,

      5.3. nodrošina pedagogu un vecāku sadarbību izglītojamo mācību sasniegumu analīzē,

      5.4. ne retāk kā reizi semestrī pārbauda, kā pedagogi izdara ierakstus par izglītojamo mācību sasniegumiem e- klasē,

      5.5. atbilstoši valsts pamatizglītības un valsts vispārējās vidējās izglītības standartiem, mācību priekšmetu standartiem, Neretas Jāņa Jaunsudrabiņa vidusskolas pedagoģiskās padomes lēmumiem nodrošina vienotu izglītojamo mācību sasniegumu vērtēšanu .

6. Pedagogu darbība:
6.1. katra semestra sākumā pedagogs plānoto ieskaišu vai pārbaudes darbu laiku norāda skolas pārbaudes darbu grafikā, kurš tiek saskaņots ar izglītības iestādes direktori; 
6.2.  plāno un veic nepārtrauktu, objektīvu un daudzpusīgu izglītojamo sasniegumu vērtēšanu, 
6.3. ievēro vērtējuma biežuma principu: 
6.3.1. vērtējumu skaits (ballēs un/vai i/ni) mēnesī nedrīkst būt mazāks par stundu skaitu nedēļā; 
6.3.2. minimālais vērtējumu skaits ballēs semestrī :
6.3.2.1. ja mācību priekšmetā nedēļā ir 1 mācību stunda, tad semestra laikā jābūt vismaz 2 vērtējumiem pēc 10 ballu skalas;
6.3.2.2. ja mācību priekšmetā nedēļā ir 2 mācību stundas, tad semestra laikā jābūt vismaz 3 vērtējumiem pēc 10 ballu skalas;
6.3.2.3. ja mācību priekšmetā nedēļā ir 3 un vairāk mācību stundas, tad semestra laikā vērtējumiem pēc 10 ballu skalas jābūt vismaz tik, cik ir stundu nedēļā mācību priekšmetā.
6.4. brīdina izglītojamos par konkrēto ieskaiti vai pārbaudes darbu  ne vēlāk kā vienu darba nedēļu iepriekš;
6.5. objektīvu iemeslu dēļ pedagogiem ir tiesības veikt izmaiņas pārbaudes darbu  grafikā, iepriekš ar izglītojamajiem vienojoties par pārbaudes darba laiku; 
6.6. vienas darba nedēļas laikā pēc pārbaudes darba veikšanas izliek vērtējumu e-klasē  un divu darba nedēļu laikā pēc referāta un plašāka apjoma radošo darbu iesniegšanas izliek vērtējumu e-klasē; iepazīstina izglītojamos ar novērtēto  pārbaudes darbu un pamato tā vērtējumu;  
6.7. izvērtējot skolēnu attieksmi pret mācīšanos, atļaut vienu reizi uzlabot vērtējumu katrā tematiskajā pārbaudes darbā, kā arī tad, ja ir saņemts nepietiekams vērtējums( 1,2,3 balles) vai nav vērtējuma (n/v), divu darba nedēļu laikā pēc vērtējuma paziņošanas;
6.8. ievēro vienotu pieeju pārbaudes darbu rezultātu apstrādē, analīzē, vērtēšanā un  iegūtās informācijas izmantošanā,

6.9. veicot analīzi, pedagogs apkopo rezultātus, tos izskaidro, salīdzinot ar eksistējošām normām, prasībām, noteiktajiem mērķiem, uzdevumiem, 
6.10. veicot analīzi, pedagogs prognozē tālāko darbību situācijas stabilizēšanai, negāciju novēršanai, pārmaiņu un attīstības plānošanai, 
6.11. izstrādājot mācību priekšmetu programmas, pedagogs tajās iekļauj izglītojamo sasniegumu vērtēšanas formas un metodes, lai dotu katram izglītojamajam iespēju apliecināt zināšanas, prasmes, mācīšanās dinamiku.

7. Pēc vecāku pieprasījuma skola dod iespēju 10 dienu laikā pēc darba norises iepazīties ar sava bērna tematiskajiem  pārbaudes darbiem mācību priekšmetos.

IV. Sadarbība ar vecākiem
8. Mācību gada sākumā skolā rīko vecāku sapulces, kurās vecākus laikus iepazīstina ar galvenajām valsts pamatizglītības un vidējās izglītības  standarta, mācību priekšmetu standartu un mācību programmu prasībām.

9. Pedagogi regulāri informē vecākus par skolēnu mācību sasniegumiem, vērtējumus regulāri ierakstot  e–klasē.
10. Klases audzinātājs ne retāk kā divas  reizes gadā par katra bērna mācību sasniegumiem runā ar vecākiem individuāli, dodot iespēju vecākiem uzdot jautājumus un gūt ieskatu par bērna sasniegumiem, kā arī saņemt skolotāja ieteikumus darbā ar bērnu.

11. Tiekoties ar vecākiem, pedagogam atļauts izmantot sarunā tikai tos e-klasē izdarītos ierakstus, kas attiecas uz bērnu. Ja vecāki vēlas uzzināt sava bērna sasniegumus salīdzinājumā ar citiem izglītojamajiem, informāciju sniedz, nesaucot vārdā pārējos klasesbiedrus.
Nedēļā pirms rudens un pavasara skolēnu brīvdienām pedagogi informē vecākus, izliekot prognozējamo vērtējumu mācību priekšmetos, kurš tiek atspoguļots e-klasē.

V. Izglītojamo  mācību sasniegumu vērtēšanas kārtība
12.  5.-12.klasēs izglītojamo mācību sasniegumus pārbaudes darbos vērtē 10 ballu skalā.

13. Izglītojamā mācību sasniegumu vērtējumu konkrētā mācību priekšmetā 10 ballu skalā atbilstoši noteikumiem, mācību priekšmetu standartiem, kā arī atbilstoši mācību priekšmeta programmai konkrētā klasē detalizētāk nosaka mācību priekšmeta skolotājs.

14. 5. – 12.klasēs pedagogs izglītojamo mācību vērtēšanā var izmantot starpizvērtējumu (kad nav iespējams mācību sasniegumu vērtējums atbilstoši 10 ballu skalai), novērtējot izglītojamo mācību sasniegumus ar “ieskaitīts” (ja izglītojamais mācību vielu apguvis labi- veikts 50% no darba apjoma) vai “neieskaitīts” (ja izglītojamā zināšanas nav pietiekamas, lai turpinātu sekmīgu mācīšanos).

15. Vērtējums „ieskaitīts”/”neieskaitīts” , nosakot izglītojamā semestra vai gada vērtējumu , var ietekmēt vienas balles robežās, ja jāizšķiras, piemēram, starp 6 vai 7 ballēm.

16. Pārbaudes darbu jāveido tā, lai izglītojamajam ir iespēja saņemt 10 balles; darbā iekļaujot dažādas grūtības pakāpes uzdevumus.
17. Veidojot pārbaudes darbus, ieteicams ievērot šādus vērtēšanas kritērijus:
17.1. 9-10 balles – darbs tiek veikts 86 –100% apjomā;
17.2. 6-8 balles – darbs tiek veikts 60 –85% apjomā;
17.3. 4-5 balles – darbs tiek veikts 35 –59% apjomā;
17.4. 1-3 balles – darbs tiek veikts mazāk par 35% no apjoma;
17.5. vērtēšanas kritērijus skolotājs ir tiesīgs mainīt atbilstoši mācību priekšmeta specifikai, ņemot vērā pārbaudes darbu saturu un veidu.

18. Par godalgotu vietu vai atzinību mācību priekšmetu olimpiādēs un/vai godalgotu vietu konkursos (arī pētniecisko darbu konkursos) izglītojamo sasniegumi  var tikt novērtēti ar  8– 10 ballēm (pēc mācību priekšmeta skolotāja ieskatiem), veicot attiecīgu norādi e-klasē.
19. Skolēns ieskaitēs, pārbaudes darbos, mājas rakstu darbos saņem ierakstu nv (nav vērtējuma):

19.1. ja atsakās atbildēt uzdoto,

19.2. ja nav rakstījis pārbaudes darbu un nav ieguvis vērtējumu par veicamo pārbaudes darbu skolotāja noteiktajā termiņā,

19.3. ja nav nodevis rakstveida pārbaudes darbu vai mājas darbu, vai tas rakstīts nesalasāmā rokrakstā, vai tajā ir cieņu aizskaroši izteicieni/zīmējumi,
19.4. ja rakstu darbs nav salasāms,

19.5. ja mājas rakstu darbs nav veikts vai nevar to uzrādīt,
19.6. ja skolēna darbs vai kādi uzdevumi veikti vienveidīgi (konstatējot, ka darbs nav veikts patstāvīgi).

20.    Izliekot vērtējumu semestrī tiek summēti iegūtie vērtējumi 10 ballu skalā, ņemot vērā arī  ierakstus „n/v”, kuri pazemina vērtējumu semestrī un norāda, ka skolēns nav izmantojis visas piedāvātās iespējas  mācību sasniegumu uzlabošanā.
VI. Izglītojamo  mācību sasniegumu atspoguļošana e-klasē, mācību sasniegumu kopsavilkuma žurnālā un liecībā
21. 5.-12.klasēs izglītojamo sasniegumu apkopojošo vērtējumu e-klasē ieraksta 10 ballu skalā. 

22. Izglītojamo mācību sasniegumu starpvērtējums 5. –12.klasēs ierakstāms e-klasē “i”, “ni”.

23.  Ja izglītojamais nav bijis skolā pārbaudes darba rakstīšanas dienā, tad vērtējums par veikto pārbaudes darbu izliekams rūtiņā   “n”, izmantojot slīpsvītru.

24. Ja skolēns ir uzlabojis vērtējumu mācību priekšmetā (-os), tad:
24.1. izliekot vērtējumu semestrī, tiek ņemti vērā abu pārbaudes darbu vērtējumi,
24.2. e-klasē atkārtotais vērtējums ierakstāms tajā pašā  rūtiņā, izmantojot tehniskā piedāvājuma iespējas.

25. Izglītojamo mācību sasniegumu atspoguļošana liecībā : katru semestri un mācību gada beigās klases audzinātājs ieraksta liecībā apkopojošo vērtējumu, kas izteikts 10 ballu skalā, apliecinot to ar savu parakstu.
26.     5.-12. klasēs klases audzinātājs ieraksta apkopojošo vērtējumu pa semestriem mācību sasniegumu kopsavilkuma žurnālā, gada vērtējumu un skolas direktora rīkojumu par skolēnu pārcelšanu nākamajā klasē numuru un datumu.          
27. Ja vērtēšanas perioda beigās nav neviena vērtējuma ballēs, tad semestra beigās liek „n/v”. 
28. Pētnieciskais vai projekta darbs 10. klasē tiek vērtēts  ar i/ni; 11. klasē ar vērtējumu no 1 līdz 10 ballēm;  vērtējums tiek   ierakstīts e – klasē, liecībā, atestāta par vidējo izglītību sekmju izrakstā.
VII Izglītojamo mācību sasniegumu vērtēšana   pārbaudes darbos un ieskaitēs

29. Pārbaudes darbu rezultāti tiek vērtēti 10 ballu skalā. 

30. Izglītojamajais kārto visus attiecīgajā semestrī un mācību gadā plānotos pārbaudes darbus. Mācību stundu kavējumi nedod tiesības šos pārbaudes darbus nekārtot. Izņēmuma gadījumus izvērtē mācību priekšmeta skolotājs.
31.  Ja izglītojamais attaisnojošu iemeslu dēļ nav nokārtojis pārbaudes darbu kādā mācību priekšmetā, tas jāuzraksta  divu darba nedēļu laikā pēc ierašanās skolā.
32. Ja izglītojamais bez attaisnojuma atsakās kārtot pārbaudes darbu, klases žurnālā attiecīgajā ailītē tiek ierakstīts „n/v”(nav vērtējuma).

33. Ja izglītojamais ilgstoši slimo:

33.1. pārbaudes darbi jānokārto, par laiku vienojoties ar attiecīgā mācību priekšmeta skolotāju;

33.2. e-klasē  vērtējums tiek ierakstīts ailītē „n”(nebija skolā), izmantojot e-klases tehniskā piedāvājuma iespējas.
34. Ja izglītojamais iepriekš minētajos gadījumos (33.,35.punkts) noteiktajā laikā   pārbaudes darbu nav nokārtojis, klases žurnālā attiecīgajā ailē tiek ierakstīts „n/v”(nav vērtējuma).

VIII Izglītojamo mājas darbu vērtēšana

35. Katrā mācību priekšmetā , kur plānoti mājas darbi, to   vērtējumam tiek iekārtota   e-klasē atsevišķa sadaļa.
36. Izglītojamo ikdienas mājas darbi tiek vērtēti ar „ieskaitīts”/ „neieskaitīts”.

37. Lielāka apjoma tematiskos un radošos mājas darbus skolotājs var vērtēt 10 ballu skalā.

38. Ja skolēns nav veicis mājas darbu vai nav iesniedzis skolotājam, žurnālā tiek izdarīta atzīme „n/v” (nav vērtējuma).
39. Minimālais vērtējumu skaits rakstiskajos mājas darbos mēnesī ir vienlīdzīgs ar stundu skaitu nedēļā attiecīgajā mācību priekšmetā.                                       

IX. Skolēnu mācību sasniegumu vērtēšana valsts pārbaudes darbos.

40.  Vienotās valsts pārbaudes darbu un skolēnu mācību sasniegumu novērtēšanas sistēmas ietvaros katru mācību gadu tiek noteikti valsts pārbaudes darbi un to novērtēšanas kārtība:
40.1. 6.klasē ieskaite matemātikā latviešu valodā, dabaszinībās  (vērtējums ieskaitēs ir 10 ballu skalā, ierakstāms klases žurnālā un izmantojams gada atzīmju izlikšanai);
40.2. par pamatizglītības apguvi: 
40.2.1. eksāmens matemātikā, latviešu valodā, Latvijas un pasaules vēsturē, vienā svešvalodā pēc izglītojamo izvēles ;
40.2.2. vērtējums eksāmenos  10 ballu skalā  ierakstāms e-klasē , skolēnu sekmju kopsavilkuma žurnālā un Apliecības par pamatizglītību sekmju izrakstā;
40.3. par vispārējās vidējās izglītības programmas apguvi:

40.3.1. obligātais centralizētais eksāmens latviešu valodā, matemātikā, vienā svešvalodā pēc izglītojamo izvēles, 
40.3.2.  eksāmens izglītojamā izvēlētajā mācību priekšmetā,
40.3.3. vērtējums necentralizētajos eksāmenos 10 ballu skalā ierakstāms e- klasē, skolēnu sekmju kopsavilkuma žurnālā, Atestāta par vidējo izglītību sekmju izrakstā,

40.3.4. centralizētajos eksāmenos iegūto vērtējumu ieraksta vispārējās vidējās izglītības sertifikātā, norādot kopējo procentuālo novērtējumu un procentuālo novērtējumu katrai eksāmena daļai 
40.3.5. Atestāta par vidējo izglītību sekmju izrakstā tiek norādīts sertifikāta numurs .

